‘কাহ্নপা সাহিত্য’ পদক পেলেন কবি আমিনুল ইসলাম
দেশে প্রথমবারের মতো ‘কাহ্নপা সাহিত্য’ পদক ২০২৪ পেয়েছেন কবি ও নজরুল গবেষক আমিনুল ইসলাম।  







এ পদকটি চলতি বছর থেকে প্রবর্তন করেছে নওগাঁ সাহিত্য পরিষদ। 




সম্প্রতি দুদিনব্যাপী আয়োজিত লেখক সম্মেলনের মাধ্যমে এ পদক হস্তান্তর করা হয়। সেখানে প্রধান অতিথি ছিলেন নওগাঁ জেলা পরিষদের চেয়ারম্যান বীরমুক্তিযোদ্ধা অ্যাডভোকেট একেএম ফজলে রাব্বি। 
অনুষ্ঠানে সভাপতিত্ব করেন নওগাঁ সাহিত্য পরিষদের উপদেষ্ট গবেষক ও কবি অধ্যাপক ফাল্গুনী রানী চক্রবর্তী। 
পদক প্রাপ্তকে চর্যাপদের পদ খচিত ক্রেস্ট, উত্তরীয়, সনদপত্র এবং চেক প্রদান করা হয়। 
আমিনুল ইসলাম দেশের একজন সুপরিচিত কবি। কবিতার বই, ছড়ার বই, প্রবন্ধ গ্রন্থ, গবেষণাগ্রন্থ ইত্যাদি মিলিয়ে আমিনুল ইসলামের গ্রন্থসংখ্যা ২৯। 
এর আগে বগুড়া লেখক চক্র পুরস্কার, কবিকুঞ্জ পদক, পূর্ব পশ্চিম সাহিত্য পুরস্কার, আইএফআইসি ব্যাংক সাহিত্য পুরস্কার, দাগ সাহিত্য পুরস্কার, মানুষ সাহিত্য পুরস্কার, বিন্দু বিসর্গ সাহিত্য পদক, পশ্চিমবঙ্গ থেকে গ্রেস কটেজ নজরুল সম্মান, কবি নজরুল স্মৃতি পুরস্কার ইত্যাদি অর্জন করেছেন এই লেখক।

দেশে প্রথমবারের মতো ‘কাহ্নপা সাহিত্য’ পদক ২০২৪ পেয়েছেন কবি ও নজরুল গবেষক আমিনুল ইসলাম।